En 37-årig polsk arbejder var særdeles uheldig tirsdag, da han var i gang med at renovere Hobro Idrætscenter. Her var håndværkerne nemlig i gang med at skære store betonelementer over, da den uheldige arbejder fik et af dem ned over foden. - De her betonelementer vejer nok mellem 5-700 kilo, fortæller Hans Henrik Sørensen fra politiet i Hobro. Det var klokken 15.45, at politiet fik en melding om, at der var sket en ulykke på byggepladsen. - Der blev tilsendt en ambulance, så manden kunne få foden tilset, men vi ved ikke, hvordan det står til med ham, siger Hans Henrik Sørensen. Arbejdstilsynet skal nu klarlægge, hvad der er sket, og om arbejdet på pladsen skal fortsætte.

Referat:
En polsk arbejder fik tirsdag tungt betonelement ned over foden.